### | | | | --- | --- | | | | | --- | | **Byråd** 26. maj 2020 Sagsnr. 710-2020-11216 Dok.nr. 710-2020-159567 Tilde Jakobsen | | 84.                 Favrskov Forsyning A/S - Årsrapport 2019 og generalforsamling 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Selskabsloven, Årsregnskabsloven |

###

**SAGENS INDHOLD**

Byrådet skal i denne sag bemyndige borgmesteren og
kommunaldirektøren til at repræsentere Favrskov Kommune ved generalforsamlingen
for Favrskov Forsyning A/S. Samtidig skal Byrådet tage stilling til årsrapport
2019.

Årsrapporten for 2019 forelægges Byrådet forud for
afholdelse af den ordinære årlige generalforsamling. På generalforsamlingen
skal årsrapporten med ledelsesberetningen, koncernregnskabet og årsregnskabet
for Favrskov Forsyning A/S godkendes.

Bestyrelsen for Favrskov Forsyning A/S har afholdt ordinær
generalforsamling i de to datterselskaber Favrskov Spildevand A/S og [adresse]
Affald A/S 12. maj 2020, idet de to selskaber er 100 % ejet af [adresse]
Forsyning A/S.

Da Favrskov Kommune er eneaktionær i moderselskabet
Favrskov Forsyning A/S, afholdes generalforsamlingen 28. maj 2020 med
deltagelse af borgmesteren og kommunaldirektøren sammen med selskabets
bestyrelse, direktør og øvrige ledelse.

Dagsorden for den ordinære generalforsamling er ifølge
vedtægterne:

·
Valg af dirigent

·
Bestyrelsens beretning om selskabets virksomhed i det forløbne regnskabsår

·
Forelæggelse af revideret årsrapport til godkendelse

·
Beslutning om anvendelse af overskud eller dækning af tab i henhold
til den godkendte årsrapport

·
Valg af revisor

·
Eventuelt

Bestyrelsen for Favrskov Forsyning A/S har suppleret
dagsordenen med følgende punkter:

·
Ny ejerstrategi for Favrskov Forsyning A/S

·
Samarbejdsaftale mellem Favrskov Kommune og Favrskov Forsyning
A/S

·
Ændring af aktiekapitalbeholdning i indkøbsfællesskabet med en ny
ejerkreds

**VURDERING**

Årsregnskabet for hvert af de tre selskaber er revideret og
godkendt af revisionsfirmaet Robin Andreasen.

Revisionen konkluderer følgende i forbindelse med revisionen
af Favrskov Forsyning A/S' årsregnskab:

*”Det er vores opfattelse, at koncernregnskabet og
årsregnskabet giver et retvisende billede af koncernens og selskabets aktiver,
passiver og finansielle stilling pr. 31. december 2019 samt af resultatet af
koncernens og selskabets aktiviteter og koncernens pengestrømme for
regnskabsåret 1. januar – 31. december 2019 i overensstemmelse med
årsregnskabsloven.”*

I forhold til generalforsamlingens dagsordenspunkt om
anvendelse af overskud eller dækning af tab kan oplyses, at bestyrelsen
foreslår, at årets overskud på 5,4 mio. kr. tilføres Favrskov Forsyning A/S’
egenkapital, der herefter udgør 1,67 mia. kr.

I foråret 2020 har Favrskov Forsyning A/S indgået ny
kontrakt med revisionsfirmaet Anton Overgaard og Young for perioden 2020-21, med mulighed
for forlængelse til 2023. Formelt set skal generalforsamlingen dog hvert år
vælge selskabets revisor.

Herudover er generalforsamlingens dagsorden suppleret med yderligere
tre punkter til drøftelse og beslutning for så vidt angår ændringen i
aktiekapitalbeholdningen i indkøbsfællesskabet, der samtidig ændrer ejerkreds.

Som led i arbejdet med en ny ejerstrategi har der været
afholdt strategidage for bestyrelsen i Favrskov Forsyning A/S med deltagelse og
oplæg ved kommunaldirektøren samt dialogmøder mellem de tre bestyrelser i
Favrskov Forsyning. På generalforsamlingen gives der en orientering om arbejdet
med ejerstrategien, der forventes godkendt af Byrådet på samme møde som denne
sag behandles.

Der er som konsekvens af den nye ejerstrategi udarbejdet et
forslag til ny samarbejdsaftale mellem Favrskov Kommune og Favrskov Forsyning
A/S. Samarbejdsaftalen indstilles godkendt på generalforsamlingen og forventes
godkendt af Byrådet samtidig med godkendelsen af ejerstrategien.

Endvidere skal der, som følge af ændrede ejerforhold, tages
stilling til ændring af aktiekapitalbeholdningen i det indkøbsfællesskab som
Favrskov Forsyning er en del af sammen med syv andre forsyningsselskaber. Der
fremlægges en særskilt sag herom til Byrådets behandling.

**ØKONOMI**

Årsregnskabet skal aflægges i henhold til årsregnskabsloven.

Favrskov Forsyning A/S’ årsresultat udviser et overskud på 5,4
mio. kr. Resultatet kan primært henføres til Favrskov Spildevand A/S.

Favrskov Spildevand A/S er underlagt en økonomisk indtægtsramme,
som fastsættes af det nationale Jannie Kristiansen. Den økonomiske indtægtsramme
skal sikre, at selskabet ikke opkræver mere ved forbrugerne end nødvendigt for
at dække selskabets omkostninger. Der er i indtægtsrammen indregnet krav til
effektiviseringer i forhold til øvrige spildevandsselskabers omkostninger.
Selskabets driftsomkostninger og investeringer overholder den økonomiske ramme,
der er udmeldt for 2019.

Overskuddet i 2019 udgør 5,1 mio. kr. i [adresse]
A/S. Der var budgetteret med et overskud på 6,1 mio. kr. Afvigelsen på 1,0 mio.
kr. kan primært forklares ved en stigning i selskabets afskrivninger.

I Favrskov Affald A/S realiseres i 2019 en samlet overdækning
på 0,7 mio. kr. for alle affaldsordningerne. Den akkumulerede underdækning for
Favrskov Affald er dermed reduceret til 2,1 mio. kr. ultimo 2019. Over- eller underdækning
viser overordnet set, om virksomheden i forhold til omkostningsniveauet
opkræver en for høj eller for lav takst, jf. hvile-i-sig-selv-princippet.

Den samlede overdækning i 2019 i [adresse] kan
henføres til en overdækning på 1,7 mio. kr. i 2019 på genbrugspladsordningen
samt en underdækning på dagrenovationsordningen på 1,0 mio. kr.

[adresse] havde ultimo 2018 en akkumuleret
underdækning på 5,0 mio. kr. Taksterne i 2019 blev derfor hævet ekstraordinært
for at nedbringe underdækningen. I 2019 blev der budgetteret med en overdækning
på 4,4 mio. kr.

På grund af mindreindtægter fra salg af genanvendelige
materialer og merudgifter til behandling og kørsel af øgede mængder affald blev
den realiserede overdækning dog kun 1,7 mio. kr. Dette nedbringer den
akkumulerede underdækning til 3,3 mio. kr. ultimo 2019 på
genbrugspladsordningen. Ved takstfastsættelsen for 2020 besluttede Byrådet
derfor at fastholde den forhøjede takst, da det valgte takstniveau vurderes, at
kunne rumme den planlagte modernisering/renovering af genbrugspladserne.

På dagrenovationsordningen blev resultatet for 2019 en
underdækning på 1,0 mio. kr. Hermed er den akkumulerede overdækning ultimo 2019
nedbragt til 1,0 mio. kr. Der var budgetteret med en underdækning på 0,8 mio.
kr.

Selv om der reelt har været en overdækning i 2019 på 0,7
mio. kr., udgør årets resultat i årsrapporten 0 kr. Det følger af
hvile-i-sig-selv princippet i affaldsbekendtgørelsen, hvor et overskud
betragtes som overdækning.

**INDSTILLING**

Kommunaldirektøren indstiller til Byrådet:

1.
At borgmesteren og kommunaldirektøren bemyndiges til at repræsentere [adresse]
Kommune ved den ordinære generalforsamling i Favrskov Forsyning A/S og godkende
årsrapporten for 2019 med ledelsesberetning, koncernregnskab og årsregnskab.

2.
At der på generalforsamlingen besluttes at anvende overskud i [adresse]
Forsyning A/S, som foreslået i årsrapporten.

3.
At der på generalforsamlingen træffes beslutning om, at selskaberne
anvender revisionsfirmaet Anton Overgaard og Elias Simonsen som selskabernes revisor i det
kommende år.

4.
At borgmesteren og kommunaldirektøren bemyndiges til at godkende Favrskov Forsyning A/S’ fortsatte deltagelse i et
indkøbsfællesskab med en ny ejerkreds, jf. særskilt politisk sag.

**BESLUTNING**

***Økonomiudvalget, 19. maj 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| [adresse] - Årsrapport 2019 | 710-2020-140214 |
| [adresse] - Årsrapport 2019 | 710-2020-140295 |
| [adresse] - Årsrapport 2019 | 710-2020-140294 |